


ПРОГРАМА ЗА РАЗВИТИЕ НА СЕЛСКИТЕ РАЙОНИ
„Европейски земеделски фонд за развитие на селските райони – Европа инвестира в селските райони” МИГ Сливница - Драгоман

УКАЗАНИЯ ЗА ПОДГОТОВКА НА ОФЕРТА 



1.Предмет на поръчката   

„Избор на фирма за подготовка и провеждане на семинари за десет броя обучения във връзка с предсатавяне и популяризиране на СМР, ПРСР, Проекта и обучение на местни лидери.” във връзка с изпълнение на Договор на МИГ Драгоман-Сливница 
Пълното описание на поръчката  е подробно разписано в  Техническо задание за изпълнение на поръчката - Приложение №1
        
	2.Срок за изпълнение на поръчката
Продължителност на обучението за един три дневен семинар – не по-малко  от 16 уч.ч., а за един еднодневен – не по- малко от 5 уч.ч. Срокът за изпълнение на поръчката  не по-късно от 30.11.2012 г.

3. Условия за участие в поръчката
Участник в процедурата може да бъде всяко българско или чуждестранно физическо или юридическо лице, както и техни обединения.
Участниците са длъжни да спазват стриктно всички срокове и условия, установени в поканата, техническите задания и настоящите указания в хода по осъществяване на процедурата.
Участниците са длъжни да представят всички изискуеми документи, предвидени в процедурата. 
Участниците могат да участвуват в процедурата лично или чрез изрично упълномощено лице с нотариално заверено пълномощно. Правилото се прилага и за лицата, на които е възложено или по закон представляват участник. Един пълномощник не може да представлява повече от един участник.

От участие в процедурата се отстранява участник в следните случаи:
- Когато участникът не е представил някой от документите, предвидени в настоящите указания;
- Когато участникът е представил оферта, която е непълна или не отговаря на предварително обявените условия в тази документация, или не се е съобразил с изготвените от Възложителя образци, или не са спазени указанията за изготвянето им;
- Когато участникът не отговаря на изискванията на чл.47, ал.1, ал.2 и ал.5 от ЗОП.
- Когато участникът е в съдружие с друг участник, но представя самостоятелна оферта.
Не може да участва в процедурата чуждестранно физическо или юридическо лице, за което в държавата, в която е установено, е налице някое от обстоятелствата по чл. 47, ал. 1 и ал. 2 от ЗОП.
Тези обстоятелства – чл.47, ал.1, ал.2 и ал.5 от ЗОП,  се удостоверяват с декларации по образец.

4.Срокът за валидност на офертите  
Срокът на валидност на офертите да е минимум 60 дни от крайния срок за тяхното подаване.

5. Изисквания към участниците в  поръчката

Минимални изисквания
1. Участникът в процедурата трябва да отговаря на следните изисквания за икономическо и финансово състояние: Оборот, сходен с предмета на поръчката /обучение на лица, финансирано с Европейски средства/ за последните 3 (три) години (2009, 2010 и 2011) да бъде не по-малко от 75 000 (седемдесет и пет хиляди) лева до 3 пъти размера на предвидената сума без ДДС. 
Това обстоятелство се доказва с Баланс и Отчет за приходите и разходите за последните 3 години /2009,2010 и 2011 год./, Хронологична ведомост по сметка 703, както и с договори за обучение, или договор с Агенция по заетостта.
2. Технически възможности и квалификация. Участникът в процедурата трябва да отговаря на следните изисквания за технически възможности и квалификация: Да има валиден лиценз, издаден от Национална агенция за професионално обучение и образовани /НАПОО/ към Министерски съвет – копие. 

6. Критерии за оценка

Икономически най-изгодна оферта

7. Възможност за представяне на варианти в офертите
Не се предвижда възможност за представяне на варианти в офертите. 

8 Разходи за изготвяне на офертата
Разходите за изработването на офертите са за сметка на участниците в процедурата. Спрямо възложителя участниците не могат да се предявяват, каквито и да било претенции за разходи, направени от самите тях по подготовката и подаването на офертите им, независимо от резултата или самото провеждане на процедурата.

9. Стойност на услугата 
Стойността на услугата се определя в български лева, без ДДС и се оферира от участника в офертата му. 
Прогнозна стойност на услугата: до 26 990.00 лв. /двадесет и шест хиляди деветстотин и деветдесет лева/ с ДДС, която цена е и максимално допустима. Предложения с по-висока предлагана цена не подлежат на класиране.

10. Комуникации
Всички комуникации и действия на възложителя към участниците, свързани с настоящата процедура са в писмен вид.
Обменът на информация може да се извърши по пощата, по факс, по електронен път при условията и по реда на Закона за електронния документ и електронния подпис или чрез комбинация от тези средства по избор на възложителя. Избраните средства за комуникация трябва да са общодостъпни. Обменът и съхраняването на информация в хода на провеждане на процедурата се извършва по начин, който гарантира целостта, достоверността и поверителността на офертите.
Участникът може да представя своите писма и уведомления по факс, чрез препоръчано писмо с обратна разписка или куриерска служба, или чрез използване на друго общодостъпно средство.
За получено се счита това уведомление по време на процедурата, което е достигнало до адресата, на посочения от него адрес. Когато адресатът е сменил своя адрес и не е информирал своевременно за това ответната страна, или адресатът не потърси или откаже да приеме уведомлението, за получено се счита това уведомление, което е достигнало до адреса известен на изпращача.
Решенията на възложителя, за които той е длъжен да уведоми участниците, се връчват лично срещу подпис или се изпращат с препоръчано писмо с обратна разписка, по факс или по електронен път при условията и по реда на Закона за електронния документ и електронния подпис.
Възложителят е длъжен да съхранява цялата документация по провеждането на настоящата процедура съгласно разпоредбата на чл. 101ж от ЗОП.

11.Срок за подаване на офертите
Офертите се подават в запечатан плик от участника лично или от упълномощен от него представител или по пощата с препоръчано писмо с обратна разписка или чрез куриерска служба  …………………………..   в срока посочен в публичната покана .

12. Отваряне и оценка на офертите
1.При неподадени оферти е възможно:
- да се удължи срока за подаване на оферти
- да се прекрати процедурата
2.Разглеждането и оценката на офертите се извършва от длъжностни лица, определени от възложителя.
Отваряне на офертите.
3. Комисията отстранява от участие в процедурата участник, който:
- е представил документите в незапечатан или прозрачен плик – съгласно изискванията на чл. 57, ал. 1 от ЗОП;
- не е представил някой от необходимите документи, съгласно изискванията на ЗОП и тези на възложителя;

13.Уведомяване за възлагане на обществена поръчка и сключване на договора.
1.След приключване на работата на комисията по разглеждане и оценка на офертите, същата представя Протокол на Възложителя за утвърждаване.
2.Възложителят издава мотивирана заповед за класиране на участниците и писмено уведомява участниците за класирането.
3.До изтичане валидността на предложението, се считат валидни адресите, телекси и факсове, посочени в офертата на кандидата. В случай, че адресът или факсът е променен или ВЪЗЛОЖИТЕЛЯТ не е уведомен за това, писмата ще се смятат за връчени.
	
14. Сключване на договор.
1.ВЪЗЛОЖИТЕЛЯТ сключва договор с изпълнителя при условията на чл. 101”е” от ЗОП.
2. ВЪЗЛОЖИТЕЛЯТ сключва договор за обществена поръчка  с участника, класиран от комисията на първо място и определен за изпълнител.
3.Определеният за изпълнител участник при подписването на договора е необходимо да представи документите издадени от компетентен орган за удостоверяване на липсата на обстоятелства по чл. 47, ал.1, т.1 от ЗОП и Декларация за липсата на обстоятелства по чл. 47, ал.5 от ЗОП.
В случай, че класираният Участник не спази изискванията по т.1, т.2 и т.3, Възложителят има право да сключи договор със следващият в класацията участник.

15. Оферта
Участниците трябва да проучат всички указания и условия за участие, дадени в тези указания. 
 При изготвяне на офертата всеки участник трябва да се придържа точно към условията, обявени от възложителя.
Отговорността за правилното разучаване на документацията за участие се носи единствено от участниците.
Представянето на оферта задължава участника да приеме напълно всички изисквания и условия, посочени в тази документация, при спазване на ЗОП.
Поставянето от страна на участника на условия и изисквания, които не отговарят на обявените в документацията, води до отстраняване на този участник от участие в процедурата.
До изтичане на срока за подаване на офертите, всеки участник може да промени, допълни или оттегли офертата си.
Всеки участник в процедурата има право да представи само една оферта, независимо от това дали участва самостоятелно или като участник в обединение.
Офертата следва да бъде оформена по приложените към документацията образци.
Условията в образците от документацията за участие са задължителни за участниците и  не могат да бъдат променяни от тях.
По офертата не се допускат никакви вписвания между редовете, изтривания или корекции, освен ако не са заверени с подпис на лицето с представителни функции, съгласно съдебното удостоверение за актуално състояние (или упълномощените от него).
Всички документи, които участника представя, трябва да са валидни към датата на подаване на офертата, освен ако възложителят не е посочил изрично друг срок.
Участниците са длъжни в процеса на провеждане на процедурата да уведомяват възложителя за всички настъпили промени в обстоятелствата по чл. 47, ал. 1, ал. 2 и ал. 5 от ЗОП  в деня, следващ деня на настъпването им.
При подаване на офертата участникът може да посочи коя част от нея има конфиденциален характер и да изисква от възложителя да не я разкрива. Възложителят няма право да разкрива информация, предоставена му от участниците, посочена от тях като конфиденциална по отношение на технически или търговски тайни.
Възложителят може да разкрие предоставената му конфиденциална информация в следните случаи:
а) Когато информацията се разкрива пред компетентни власти в изпълнение на законово задължение.
б) Когато информацията е станала общодостъпна без това да е резултата от акт или пропуск на Възложителя.
Невъзможността участникът да предостави цялата информация, изисквана в документацията или ако представи оферта, неотговаряща на изискванията в документацията, при всички случаи е риск за участника и води до отстраняването му.
Офертата се представя в непрозрачен плик, съдържащ информация за
· Име и адрес на Възложителя;
· Име и адрес на Кандидата;
Точното име на поръчката - ОФЕРТА за публична покана „Избор на фирма за подготовка и провеждане на семинари за десет броя обучения във връзка с предсатавяне и популяризиране на СМР, ПРСР, Проекта и обучение на местни лидери.” 
 
Офертата се представя в запечатан непрозрачен плик от участника или упълномощен от него представител лично или по пощата с препоръчано писмо с обратна разписка /респ.куриерска служба/. 
 
Място за подаване на офертите: съгласно поканата.

Възложителят не носи отговорност за получаване на оферти в случай, че се използва друг начин за представяне. 
Всеки участник следва да осигури своевременното получаване на офертата от възложителя в посочения краен срок.
До изтичане на срока за получаване на оферти, всеки участник може да промени, допълни или оттегли офертата си. 
Оттеглянето на офертата прекратява по-нататъшното участие на участника в процедурата.
Допълнението и промяната на офертата трябва да отговарят на изискванията и условията за представяне на първоначалната оферта, като върху плика бъде отбелязан и текст „Допълнение/Промяна на оферта (с входящ номер)”.

16. Приемане на оферти / връщане на оферти
При подаване на офертата и приемането й върху плика се отбелязва входящ номер, дата и час на постъпване и посочените данни се отбелязват във входящ регистър. 
За подаването на офертата на участника се издава документ.
Оферти, които са представени след изтичане на крайния срок за подаването им или са в незапечатан, прозрачен или скъсан плик, не се приемат и се връщат незабавно на подателя. Тези обстоятелства се отбелязват в регистъра.

17. Конфиденциалност 
При сключването на договора Възложителят може да посочи коя част от информацията, която им предоставя, има конфиденциален характер. Участниците нямат право да разкриват тази информация.

18.Съдържание на оферта.
1.Документи за подбор: Списък на документите, съдържащи се в плика 
1.1.Техническото предложение  със списък на приложените документи
1.2.Копие от актуално състояние на участника;
1.3. Административни сведения 
1.4.Декларация по чл.47, ал.1 от ЗОП  
1.5. Декларация по чл.47, ал.5 от ЗОП 
1.6. Декларация за участие на подизпълнители, ако кандидатът предвижда такива и делът на тяхното участие 
Забележка:  Когато участникът предвижда участие на подизпълнители, документите по чл.56 ал. 1, т. 1, 4, 5 и 6  от   ЗОП се представят за всеки от тях, а изискванията към тях се прилагат съобразно вида и дела на тяхното участие.
 1.7.Декларация за съгласие от подизпълнителя/подизпълнителите (подписана от лице с представителни функции) за участие в обществената поръчка 
1.8.Списък  на основните договори  с предмет сходен с предмета на поръчката
1.9.Лиценз от Национална агенция за професионално образование и обучение (НАПОО)  към Министерския съвет- копие

19. Провеждане на процедурата

Получаването, разглеждането и оценката на офертите се извършва от длъжностни лица, определени от възложителя.
Лицата по чл.101г,  ал.1 от ЗОП определят реда за разглеждане на офертите и съставят протокол за резултатите от работата си. Протоколът се представя на възложителя за утвърждаване. Критерият за оценка на офертите е „Икономически най-изгодна оферта”.  

Критерий за оценяване на постъпилите предложения за участие в настоящата процедура, съгласно чл. 37, ал.1, т. 2 от ЗОП, е приет „Икономически най-изгодно предложение”.
Критерият се прилага за оценяване само на оферти, които:
1. отговарят на предварително обявените от възложителя условия, и
2. са подадени от участници, за които не са налице обстоятелствата по чл. 47, ал. 1, ал.2 и ал.5 от ЗОП и които отговарят на изискванията за финансово и икономическо състояние, технически възможности и квалификация.
Класирането на допуснатите до оценка оферти се извършва на база получената от всяка оферта “Комплексна оценка”, която представлява сума от индивидуалните оценки по определените предварително показатели. 
Показателите и съответните им относителни тегла в комплексната оценка са както следва:

	Показател – П
(наименование)
	Относително тегло
	Максимално възможен брой точки
	Символно обозначение (точките по показателя)

	1
	2
	3
	4

	1. Предложена цена – П1
	50 % (0,50)
	100
	Фц

	2. Стратегия на участника по отношение на изпълнението на договора – П2
	25 % (0,25)
	100
	Фг

	3. График за изпълнение на дейностите – П3
	25 % (0,25)
	100
	Фм



В колона № 1 са посочени определените показатели с техните обозначения; 
В колона № 2 са посочени относителните тегла на всеки показател, като процент от комплексната оценка (до 100%); 
В колона № 3 са посочени максимално възможният брой точки (еднакъв за всички показатели); 
В колона № 4 е дадено символното обозначение на точките, които ще получи дадена оферта по конкретен показател.



ОТНОСИТЕЛНА ТЕЖЕСТ НА ПОКАЗАТЕЛИТЕ И МЕТОДИКА ЗА ОПРЕДЕЛЯНЕ НА КОМПЛЕКСНАТА ОЦЕНКА НА ОФЕРТАТА

Указания за определяне на оценката по всеки показател:

ПОКАЗАТЕЛ 1 - “ПРЕДЛОЖЕНА ЦЕНА”, с максимален брой точки – 100 и относително тегло в комплексната оценка – 0,50.
Формулата, по която се получават точките на показателя е следната:

 Фц  =       Ц н.н.       х 100
		        Цуч.
където:
1. Цн.н. е най-ниската предложена цена
1. Цуч. е ценовото предложение на участника
1. 100 е максималните точки на показателя
Формулата, по която се получава относителното тегло на показателя в комплексната оценка е следната:

П1 =  Фц   х   0,50, където  “0,50” е относителното тегло на показателя

ПОКАЗАТЕЛ 2 “ СТРАТЕГИЯ НА УЧАСТНИКА ПО ОТНОШЕНИЕ НА ИЗПЪЛНЕНИЕТО НА ДОГОВОРА ”, с максимален брой точки – 100 и относително тегло в комплексната оценка – 0,25.

	Стратегия на Участника по отношение изпълнението на договора Ст
	Присъждат се на Участника, чиято стратегия за изпълнение на дейностите съдържа изложение на цялостната методология за осъществяване предмета на поръчката, съобразена с нейния характер и сложност, представляваща детайлно описание (самостоятелно и в тяхната съвкупност) на всички процеси, съставящи отделните дейности, и използвани средства за постигане на всеки от посочените в Техническото задание резултати с посочване на концепция за организация на работната сила за качествено и в срок изпълнение на договора
	100

	
	Присъждат се на Участника, чиято стратегия за изпълнение на дейностите:
- съдържа изложение на методологията за осъществяване предмета на поръчката, представляваща описание на дейностите/процесите и използваните средства за постигане на посочените в Техническото задание резултати, но
същите не са разгледани в тяхната съвкупност и взаимовръзка или
- не съдържа концепция за организация на работната сила за качествено и в срок изпълнение на договора или същата съдържа несъществени непълноти

	50

	
	Присъждат се на Участника, чиято стратегия за изпълнение на дейностите:
- съдържа изложение на методологията за осъществяване предмета на поръчката, но липсва описание на някои процеси към съответните дейности и/или използвани средства за постигане на посочените в Техническото задание резултати или
- съдържа изложение на методологията за осъществяване предмета на поръчката, но някои от процесите и/или използвани средства няма да доведат до
постигане на посочените в Техническото задание резултати
- и/или не съдържа концепция за организация на работната сила за качествено и в срок изпълнение на договора или същата съдържа съществени непълноти и/или
неточности

	25

	
	Присъждат се на Участника, който не е представил Стратегия за изпълнение на дейностите
	0



	Формулата, по която се получава относителното тегло на показателя в комплексната оценка е следната:

П3= Ст х 0, 25, където  “0,25” е относителното тегло на показателя


ПОКАЗАТЕЛ 3 - “ ГРАФИК ЗА ИЗПЪЛНЕНИЕ НА ДЕЙНОСТИТЕ ”, с максимален брой точки – 100 и относително тегло в комплексната оценка – 0,15.

	График за изпълнение на дейностите Гр

	Присъждат се на Участник, чийто график е изготвен съобразно дейностите и процесите описани в Стратегията за изпълнение на дейностите, налице е съответстващо разпределение
на времето между различните процеси, съставящи отделните дейности, при отчитане и на времето необходимо за провеждане на нормативно изисквани процедури, като е посочена и необходимата работна сила за изпълнението на всеки процес

	100

	
	Присъждат се на Участник, чийто график:
- е изготвен съобразно дейностите/процесите описани в Стратегията за изпълнение на дейностите, без да е налице съответствие в разпределението на времето между различните дейности между Стратегията и Графика и/или
- не е отчетено необходимото време за провеждането на нормативно изисквани процедури и/или
- посочената необходимата работна сила за изпълнението на всяка дейност/процес не съответства на предвидената в Стратегията за изпълнение на дейностите

	50

	
	Присъждат се на Участник, чийто график:
- е изготвен съобразно дейностите/процесите но в Графика въобще не е посочено времето необходимо за провеждане на нормативно изисквани процедури или
- не е изготвен съобразно дейностите/процесите описани в Стратегията за изпълнение на дейностите
- и/или не е посочена необходимата работна сила за изпълнението на всяка
дейност/процес

	25

	
	Присъждат се на Участник, който не е представил График (в текстови и/или графичен вид) за изпълнение на дейностите/процесите

	0


	Формулата, по която се получава относителното тегло на показателя в комплексната оценка е следната:

П4= Гр х 0, 25, където  “0,25” е относителното тегло на показателя



КОМПЛЕКСНАТА ОЦЕНКА (КО) на всеки кандидат, включваща оценките за всеки една от трите обособени позиции се получава по формулата:

КО = П1 + П2+ П3, 

Получените оценки се сборуват за всеки участник поотделно и комисията класира на първо място и предлага за Изпълнител участникът, който е получил най-много точки (т.е. най-висока обща оценка).

 Резултатите от оценяването се нанасят в Оценителна таблица за комплексна оценка на офертата.

